
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИНЧИ ҪАМРӐКСЕН ПОЛИТИКИ ҪИНЧЕН" САККУННЕ УЛШӐНУСЕМ 
КӖРТЕССИ ҪИНЧЕН

Чӑваш Республикин Патшалӑх Канашӗ
2023 ҫулхи утӑ уйӑхӗн 6-мӗшӗнче
йышӑннӑ

1 статья
Чӑваш Республикин "Чӑваш Республикинчи ҫамрӑксен политики ҫинчен" 2007 ҫулхи чӳк уйӑхӗн 15-мӗшӗнчи 70 №-лӗ саккунне (Чӑваш Республикин Патшалӑх Канашӗн ведомоҫӗсем, 2008, 75, 76 №-сем; 2009, 80 №; 2012, 92 № (I том); Чӑваш Республикин Саккунӗсен пуххи, 2013, 7 №; 2014, 3 №; 2016, 4 №; 2017, 7 №; "Республика" хаҫат, 2018, ҫӗртме уйӑхӗн 27-мӗшӗ; 2021, ҫу уйӑхӗн 26-мӗшӗ) ҫакӑн пек улшӑнусем кӗртес:
1. 16 статьяра:
а) 2-мӗш пайра:
пӗрремӗш предложение ҫакӑн пек ҫырса хурас: "Чӑваш Республикин ӗҫ тӑвакан влаҫӗн полномочиллӗ органӗ, Чӑваш Республикин ӗҫ тӑвакан влаҫӗн вӗренӳ енӗпе ӗҫлекен органӗ муниципаллӑ пӗрлӗхсенче политикӑна ачасемпе ҫамрӑксен интересӗсемшӗн хавхалантарас тӗллевпе ачасемпе тата ҫамрӑксемпе ӗҫлес енӗпе муниципаллӑ программӑсен конкурсӗсене ирттерме пултараҫҫӗ.";
"конкурсра" сӑмаха "конкурссенче" сӑмахпа улӑштарас, "ҫамрӑксен политикине пурнӑҫлама" сӑмахсене кӑларса пӑрахас;
ӑ) 3-мӗш пайра "Конкурс ирттермелли йӗркене тата виҫене" сӑмахсене "Конкурссем ирттермелли йӗркесене тата виҫесене" сӑмахсемпе улӑштарас;
2) 17 статьяра:
а) 2-мӗш пайра "Чӑваш Республикин ӗҫ тӑвакан влаҫӗн органӗ" сӑмахсем хыҫҫӑн ", Чӑваш Республикин ӗҫ тӑвакан влаҫӗн вӗренӳ енӗпе ӗҫлекен органӗ" сӑмахсем хушса хурас, тивӗҫлӗ падежри "Конкурс" сӑмаха тивӗҫлӗ падежри "Конкурссем" сӑмахпа улӑштарас;
ӑ) 3-мӗш пайра "Конкурс" сӑмаха "Конкурссем" сӑмахпа улӑштарас;
3) 19 статьян 2-мӗш пайӗнче "Чӑваш Республикин ӗҫ тӑвакан влаҫӗн органӗ йӗркелет" сӑмахсене "Чӑваш Республикин ӗҫ тӑвакан влаҫӗн органӗ, Чӑваш Республикин ӗҫ тӑвакан влаҫӗн вӗренӳ енӗпе ӗҫлекен органӗ йӗркелеҫҫӗ" сӑмахсем хушса хурас;
4) 20 статьяра:
а) 2-мӗш пайӑн тӑваттӑмӗш абзацӗнче "Чӑваш Республикин ӗҫ тӑвакан влаҫӗн полномочиллӗ органӗ палӑртать" сӑмахсене "Чӑваш Республикин ӗҫ тӑвакан влаҫӗн полномочиллӗ органӗ тата Чӑваш Республикин ӗҫ тӑвакан влаҫӗн вӗренӳ енӗпе ӗҫлекен органӗ тивӗҫлӗн палӑртаҫҫӗ" сӑмахсемпе улӑштарас;
ӑ) 5-мӗш пайра "Чӑваш Республикин ӗҫ тӑвакан влаҫӗн полномочиллӗ органӗ хӑй палӑртнӑ йӗркепе ҫирӗплетет" сӑмахсене "Чӑваш Республикин ӗҫ тӑвакан влаҫӗн полномочиллӗ органӗ тата Чӑваш Республикин ӗҫ тӑвакан влаҫӗн вӗренӳ енӗпе ӗҫлекен органӗ хӑйсем палӑртнӑ йӗркепе тивӗҫлӗн ҫирӗплетеҫҫӗ" сӑмахсем хушса хурас;
5) 21 статьяна ҫакӑн пек ҫырса хурас: 
"21 статья.	Республикӑри ҫамрӑксен тата ача-пӑча пӗрлешӗвӗсен реестрӗ
1. Чӑваш Республикин ӗҫ тӑвакан влаҫӗн полномочиллӗ органӗ хӑйсен ӗҫ-хӗлне Чӑваш Республикин территорийӗнче пурнӑҫлакан тата патшалӑх пулӑшӑвне илсе тӑракан Республикӑри ҫамрӑксен тата ача-пӑча пӗрлешӗвӗсен реестрне (малалла – Реестр) тытса пырать.
2. Ҫамрӑксен пӗрлешӗвӗсене Реестра кӗртесси ҫинчен калакан йышӑнӑва Чӑваш Республикин ӗҫ тӑвакан влаҫӗн полномочиллӗ органӗ тӑвать. Ача-пӑча пӗрлешӗвӗсене Реестра кӗртесси ҫинчен калакан йышӑнӑва Чӑваш Республикин ӗҫ тӑвакан влаҫӗн вӗренӳ енӗпе ӗҫлекен органӗ тӑвать.
Ҫамрӑксен тата ача-пӑча пӗрлешӗвӗсене вӗсем заявление тата ҫамрӑксен е ача-пӑча пӗрлешӗвӗсене ҫак Саккунӑн 20 статйин 2-мӗш пайӗн требованийӗсене тивӗҫтернине ҫирӗплетекен документсене ҫамрӑксен пӗрлешӗвӗсем – Чӑваш Республикин ӗҫ тӑвакан влаҫӗн полномочиллӗ органне, ача-пӑча пӗрлешӗвӗсем – Чӑваш Республикин ӗҫ тӑвакан влаҫӗн вӗренӳ енӗпе ӗҫлекен органне тӑратнӑ хыҫҫӑн пӗр уйӑх хушшинче реестра тӳлевсӗр кӗртеҫҫӗ.
3. Енчен те ҫамрӑксен е ача-пӑча пӗрлешӗвӗ ҫак Саккунӑн 20 статйин 2-мӗш пайӗн иккӗмӗш абзацӗпе палӑртнӑ требованисене пурнӑҫланине ҫирӗплетекен документсене тӑратман пулсан, Чӑваш Республикин ӗҫ тӑвакан влаҫӗн полномочиллӗ органӗ е Чӑваш Республикин ӗҫ тӑвакан влаҫӗн вӗренӳ енӗпе ӗҫлекен органӗ вӗсене ведомствӑсем хушшинче хутшӑнса ӗҫлемелли йӗркепе юридически сӑпатсене, физически сӑпатсене уйрӑм предпринимательсем тата хресчен (фермер) хуҫалӑхӗсем пек патшалӑх енчен регистрацилекен федерацин ӗҫ тӑвакан влаҫӗн органӗнчен ыйтса илет.
Ача-пӑча пӗрлешӗвне Реестра кӗртме ача-пӑча пӗрлешӗвӗ ҫырса панӑ заявление тата ҫав пӗрлӗх ҫак Саккунӑн 20 статйин 2-мӗш пайӗпе палӑртнӑ требованисене тивӗҫтернине ҫирӗплетекен документсене Чӑваш Республикин ӗҫ тӑвакан влаҫӗн вӗренӳ енӗпе ӗҫлекен органӗ ача-пӑча пӗрлешӗвне Реестра кӗртесси ҫинчен калакан йышӑнӑва тунӑ кунран пуҫласа пилӗк ӗҫ кунӗ хушшинче Чӑваш Республикин ӗҫ тӑвакан влаҫӗн полномочиллӗ органне парать.
4. Ҫамрӑксен тата ача-пӑчан Реестра кӗртнӗ пӗрлешӗвӗсем ҫамрӑксен тата ача-пӑча пӗрлешӗвӗ ҫак Саккунӑн 20 статйин 2-мӗш пайӗпе палӑртнӑ требованисене тивӗҫтернине ҫирӗплетекен документсене ҫулталӑкра пӗрре тивӗҫлӗн Чӑваш Республикин ӗҫ тӑвакан влаҫӗн полномочиллӗ органне 
е Чӑваш Республикин ӗҫ тӑвакан влаҫӗн вӗренӳ енӗпе ӗҫлекен органне тӑратаҫҫӗ.
5. Реестра ҫамрӑксен тата ача-пӑча пӗрлешӗвӗ ҫинчен калакан ҫак сведенисене кӗртеҫҫӗ:
1) тулли тата (енчен те пур пулсан) кӗскетнӗ ячӗсене, унӑн ялан ӗҫлекен, ертсе пыракан органӗн адресне (вырнаҫнӑ вырӑнне);
2) патшалӑх регистрацилени ҫинчен ҫырса хунин патшалӑх регистрациленине палӑртакан номерне (патшалӑх тӗп регистраци номерне);
3) налук тӳлекенӗн идентификаци номерне;
4) мӗншӗн учета тӑратнин кодне;
5) Раҫҫей Федерацийӗн Пенси тата социаллӑ страхлав фондӗнчи регистраци номерне;
6) ҫамрӑксен е ача-пӑча пӗрлешӗвне туса хунин тата вӑл уставпа килӗшӳллӗн пурнӑҫлакан ӗҫ-хӗл тӗллевӗсене;
7) ҫамрӑксен е ача-пӑча пӗрлешӗвӗ пурнӑҫлакан ӗҫ-хӗл тӗсӗсем ҫинчен калакан информацие;
8) ҫамрӑксен е ача-пӑча пӗрлешӗвне Реестра кӗртнӗ куна;
9) ҫамрӑксен е ача-пӑча пӗрлешӗвне Реестртан кӑларнӑ куна тата ҫавӑн сӑлтавне.
6. Ҫамрӑксен тата ача-пӑчан Реестра кӗртнӗ пӗрлешӗвне ҫак сӑлтавсемпе Реестртан кӑларма пултараҫҫӗ:
1) ҫамрӑксен е ача-пӑча пӗрлешӗвӗ ҫырса панӑ заявленипе;
2) Ҫамрӑксен тата ача-пӑчан Реестра кӗртнӗ пӗрлешӗвӗсем ҫамрӑксен е ача-пӑча пӗрлешӗвӗ ҫак Саккунӑн 20 статйин 2-мӗш пайӗпе палӑртнӑ требованисене тивӗҫтернине ҫирӗплетекен документсене ҫулталӑкра пӗрре тивӗҫлӗн Чӑваш Республикин ӗҫ тӑвакан влаҫӗн полномочиллӗ органне 
е Чӑваш Республикин ӗҫ тӑвакан влаҫӗн вӗренӳ енӗпе ӗҫлекен органне тӑратманнипе;
3) ҫамрӑксен е ача-пӑча пӗрлешӗвне ют ҫӗршыв агенчӗсен реестрне кӗртнипе.
7. Чӑваш Республикин ӗҫ тӑвакан влаҫӗн полномочиллӗ органӗ е Чӑваш Республикин ӗҫ тӑвакан влаҫӗн вӗренӳ енӗпе ӗҫлекен органӗ ҫамрӑксен е ача-пӑча пӗрлешӗвне Реестртан кӑларни ҫинчен калакан йышӑнӑва тунӑ кунран пуҫласа пилӗк ӗҫ кунӗ хушшинче ҫирӗплетнӗ ҫав йышӑну ҫинчен асӑннӑ пӗрлешӗве ҫырса пӗлтерет.
8. Реестрта упранакан информаци пурте усӑ курма пултаракан информаци шутланать тата унпа Федерацин "Патшалӑх органӗсемпе вырӑнти хӑй тытӑмлӑх органӗсен ӗҫӗ-хӗлӗ ҫинчен калакан информаципе пурте усӑ курма пултарассине тивӗҫтересси ҫинчен" 2009 ҫулхи нарӑс уйӑхӗн 9-мӗшӗнчи 8-ФЗ №-лӗ саккунӗпе килӗшӳллӗн паллаштараҫҫӗ.
9. Реестра тытса пымалли йӗркене Чӑваш Республикин Министрсен Кабинечӗ палӑртать.
10. Чӑваш Республикин ӗҫ тӑвакан влаҫӗн полномочиллӗ органӗ 
Реестра кӗртнӗ пӗрлешӳсем ҫинчен калакан, ҫак статьян 5-мӗш пайӗн 
1–8-мӗш пункчӗсенче кӑтартнӑ сведенисене федерацин ӗҫ тӑвакан влаҫӗн патшалӑхӑн ҫамрӑксен политики енӗпе патшалӑхӑн пулӑшу ӗҫӗсене туса паракан тата патшалӑх пурлӑхне тытса пыракан органне кашни кварталта тӑратать.".

2 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫ-ласа вӑя кӗрет.

	Чӑваш Республикин
Пуҫлӑхӗ
	
О. Николаев

